b"\n_START_ARTICLE_\nFetu\xc4\x8dine\n_START_PARAGRAPH_\nFettuccine (it. fettuccine, nuo fettuccia, 'juostel\xc4\x97') \xe2\x80\x93 itali\xc5\xa1koje virtuv\xc4\x97je naudojamas makaron\xc5\xb3 tipas, ypa\xc4\x8d Romoje, Toskanoje. Tai plok\xc5\xa1ti, iki 7 mm plo\xc4\x8dio juosteli\xc5\xb3 formos, stori makaronai, tradici\xc5\xa1kai pagaminti i\xc5\xa1 kiau\xc5\xa1ini\xc5\xb3 ir milt\xc5\xb3 (paprastai vienas kiau\xc5\xa1inis kiekvienam 100 g milt\xc5\xb3). Jie pana\xc5\xa1\xc5\xabs \xc4\xaf Bolonijai b\xc5\xabdingus makaronus tagliatelle, kurie yra platesni. Fettuccine tradici\xc5\xa1kai gaminami \xc5\xa1vie\xc5\xbei (namuose arba komerciniu b\xc5\xabdu), ta\xc4\x8diau d\xc5\xbeiovintus fettuccine taip pat galima \xc4\xafsigyti parduotuv\xc4\x97se._NEWLINE_Klasikiniai fettucine da\xc5\xbenai valgomi su jautienos ar vi\xc5\xa1tienos ragu pada\xc5\xbeais. Makaronai spinach fettuccine yra gaminami i\xc5\xa1 \xc5\xa1pinat\xc5\xb3, milt\xc5\xb3 ir kiau\xc5\xa1ini\xc5\xb3. Vieni \xc5\xbeinomiausi\xc5\xb3 makaron\xc5\xb3 patiekal\xc5\xb3 su fettuccine yra fettuccine Alfredo, kurie i\xc5\xa1populiar\xc4\x97jo XX a. viduryje. Juos prad\xc4\x97jo gaminti restorano Romoje savininkas  Alfredo di Lelio, makaronus mai\xc5\xa1\xc4\x99s su sviestu ir smulkintu parmezano s\xc5\xabriu."